Аԥенџьыр системақәа рыҟаҵаразы азауад Аҟәа араион Ачадара ақыҭан иҟоуп. Аилак аофис хадагьы ара иҟоуп, иара убас ацех дуқәа ҩбагьы.
Анаплак аҟны аус руеит 40-ҩык ауааԥсыра. Иҟоуп Шьамтәылеи Иорданиеи рҟынтәи арепатриантцәа. Иахьатәи аамҭазы аԥенџьырқәа аахәаҩ ишиҭахыу иҟарҵоит.
Раԥхьа аԥенџьыр акомпиутер аҿы апроект аздырхиоит, анаҩс иҟазҵо иус ахь диасуеит аахәаҩ игәазыҳәара иақәшәаратәы. Амашьына дуқәа зегь реиҳа ицәгьу аусура ҟарҵоит, ауаҩы иус — анапхгара ауп.
Аилак аартын 8-шықәса раԥхьа, уи аамҭа иалагӡаны иара Аԥсни алада Урыстәылеи иҟоу азауадқәа иреиҳақәоу ирхыԥхьаӡалахеит. Аилак апенџьырқәа рымацара рыҟаҵара иазкӡам, уи Урыстәылантәии Европантәии аалыҵ егьырҭ аилакқәа ирзаанагоит.